സിറാജ് വഹ്ഹാജ്

Category:Articles with hCards
അമേരിക്കയിലെ ഒരു മുസ്‌ലിം മതനേതാവാണ് സിറാജ് വഹ്ഹാജ് (  ജനനം , മാർച്ച് 11, 1950). ദ മുസ്‌ലിം അലയൻസ് ഇൻ നോർത്ത് അമേരിക്ക (MANA) എന്ന സംഘടനയുടെ നേതാവാണ് ന്യൂയോർക്കിലെ ബ്രൂക്ക്ലിനിലെ പള്ളിയിൽ ഇമാമായ ഇദ്ദേഹംSamory Rashid, Black Muslims in the US: History, Politics, and the Struggle of a Community, p 120. Michael Wolfe, Taking Back Islam: American Muslims Reclaim Their Faith, p 139. . ഇസ്ലാമിക് സൊസൈറ്റി ഓഫ് നോർത്ത് അമേരിക്കയുടെ (ഇസ്ന) വൈസ് പ്രസിഡന്റ് കൂടിയായിരുന്നു സിറാജ് വഹ്ഹാജ്. 
 ജീവിതരേഖ 
1950 മാർച്ച് 11-ന് ബ്രൂക്ലിനിലാണ് പിൽക്കാലത്ത് സിറാജ് വഹ്ഹാജ് ആയി മാറിയ ജെഫ്രി കിയേഴ്സിന്റെ ജനനം. ആശുപത്രി ജീവനക്കാരായിരുന്നു മാതാപിതാക്കൾ. പ്രദേശത്തെ ബാപ്റ്റിസ്റ്റ് പള്ളിയിലെ സൺഡേ സ്കൂളിൽ തന്റെ കൗമാരപ്രായത്തിൽ തന്നെ അധ്യാപകനായി മാറാൻ ജെഫ്രിക്ക് സാധിച്ചു.Paul M. Barrett (2007-02-16). American Islam. Washington Post. Retrieved on 2009-11-08.

1969-ൽ ജെഫ്രി വിദ്യാഭ്യാസം അവസാനിപ്പിച്ച് നേഷൻ ഓഫ് ഇസ്‌ലാം പ്രസ്ഥാനത്തിൽ ചേർന്നു. അവിടെ വെച്ച് തന്റെ പേര് ജെഫ്രി 12x എന്നാക്കി മാറ്റി. വെള്ളക്കാരോട് അന്ന് പുലർത്തിയിരുന്ന പകയും വിദ്വേഷവുമെല്ലാം നേഷൻ ഓഫ് ഇസ്‌ലാമിൽ നിന്ന് പകർന്ന് കിട്ടിയതായിരുന്നെന്ന് പിൽക്കാലത്ത് അദ്ദേഹം തിരുത്തുന്നുണ്ട്.Dulong, Jessica,The Imam of Bedford-Stuyvesant (archived) from the original , May/June 2005, volume 56, number 3. Retrieved November 15, 2009. 

1975-ൽ നേഷൻ ഓഫ് ഇസ്‌ലാമിന്റെ നേതാവായിരുന്ന എലിജാ മുഹമ്മദ് അന്തരിച്ചതോടെ പിൻഗാമിയായി വാരിഥുദ്ദീൻ മുഹമ്മദ് വന്നു. അദ്ദേഹം സംഘടനയെ പുന:സംഘടിപ്പിക്കുകയും വിശ്വാസപരമായി പരമ്പരാഗത സുന്നീ ഇസ്‌ലാമുമായി അടുക്കുകയും ചെയ്തു. അതോടെ ജെഫ്രി 12x, സിറാജ് വഹ്ഹാജ് എന്ന നാമധേയം സ്വീകരിച്ചു കൊണ്ട് ഇസ്‌ലാം ആശ്ലേഷിക്കുകയായിരുന്നു. 1978-ൽ ഇസ്‌ലാം പഠിക്കാനായി അദ്ദേഹം മക്കയിലെ ഉമ്മുൽ ഖുറ സർവ്വകലാശാലയിലെത്തി. 
 അവലംബം 

വർഗ്ഗം:ഇസ്ലാമിലേക്ക് മാറിയവർ
വർഗ്ഗം:ന്യൂയോർക്ക് യൂണിവേഴ്സിറ്റിയിലെ പൂർവ്വ വിദ്യാർത്ഥികൾ
വർഗ്ഗം:1950-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ